Държавен вестник, бр. 58, 2015 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  58
ВЪРХОВЕН 
АДМИНИСТРАТИВЕН СЪД
РЕШЕНИЕ № 8834
от 20 юли 2015 г.
по административно дело № 5981 от 2015 г.
Върховният административен съд в състав: 
председател: Милка Панчева, и членове: Алек­
сандър Еленков, Наталия Марчева, Румяна 
Папазова и Атанаска Дишева, с участието 
на съдебния секретар Григоринка Любенова 
разгледа административно дело № 5981 по 
описа за 2015 г. на Върховния администра­
тивен съд – петчленен състав – ІІ колегия, 
докладвано от съдията Александър Еленков.
Производството е по чл. 208 и сл. от Ад­
министративнопроцесуалния кодекс (АПК).
Образувано е по касационна жалба на Про­
фесионална гимназия „Константин Драганов 
Кумановски“ – гр. Девня, подадена от нейния 
процесуален представител по пълномощно ад­
вокат Веселин Димов Панов от Варна, срещу 
Решение № 2842 от 16.03.2015 г. по адм. дело 
№ 9710/2014 г. на Върховния административен 
съд, седмо отделение.
Касационната жалба е подадена по пощата 
в срока по чл. 211, ал. 1 АПК от надлежна 
страна по смисъла на чл. 210, ал. 1 АПК срещу 
съдебно решение, което подлежи на касаци­
онно обжалване, и е допустима. Разгледана 
по същество, е основателна.
І. От данните по делото е видно, че:
1. В гр. Девня има три училища, които се 
финансират от общинския бюджет – ОУ „Св. 
св. Кирил и Методий“, СОУ „Васил Левски“ 
и ПГ „Константин Драганов Кумановски“. 
Тези училища са общински, а предоставените 
им за ползване имоти са публична общинска 
собственост – чл. 10, ал. 4 от Закона за на­
родната просвета (ЗНП).
Професионална гимназия „Константин 
Драганов Кумановски“ – гр. Девня, е учебно 
заведение (училище), създадено през 1966 г. 
като СПТУ по ремонт и поддръжка на ма­
шини и съоръжения в химическата промиш­
леност, което през 2002 г. е преименувано 
в Професионална гимназия, а със Заповед 
№ РД-09-775 от 19.06.2007 г. на министъра на 
образованието и науката (ДВ, бр. 56 от 2007 г.) 
Професионална гимназия – гр. Девня, е опре­
делена като общинско училище, впоследствие 
преименувано на Професионална гимназия 
„Константин Драганов Кумановски“ (Заповед 
№ РД-09-312 от 25.03.2013 г. на министъра на 
образованието и науката).
Като правоприемник на държавното учили­
ще СПТУ по ремонт и поддръжка на машини 
и съоръжения в химическата промишленост 
Професионална гимназия – гр. Девня, полу­
чава правото да ползва безвъзмездно сгра­
дата, използвана от СПТУ като ученическо 
общежитие, със застроена площ 655 кв. м, на 
четири етажа, състоящо се от 36 апартамен­
та (акт за публична държавна собственост 
№ 3296 от 19.01.2001 г.). С преобразуването 
на Професионалната гимназия от държавно в 
общинско училище министърът на регионал­
ното развитие и благоустройството със Заповед 
№ РД-02-14-1744 от 26.09.2009 г. е разпоредил 
общежитието да бъде отписано от актовите 
книги за публична държавна собственост, а 
на 11.12.2009 г. въз основа на тази заповед за 
него е съставен акт за публична общинска 
собственост.
Искането на Професионалната гимназия 
да є бъде предоставено ползването на този 
вече публична общинска собственост имот 
има за последица съдебни спорове, чиято 
история и релевантни факти са подробно 
описани в решение № 2178 от 4.10.2011 г. по 
адм. дело № 435/2011 г. и решение № 1030 от 
18.04.2012 г. по адм. дело № 4497/2011 г., и двете 
на Административния съд – Варна. Те нямат 
правно значение по правния спор, предмет на 
настоящото касационно производство, поради 
което не следва да бъдат обсъждани.
2. Общинските училища и обслужващи 
звена се закриват със заповед на министъра 
на образованието и науката по предложение 
на общинския съвет – чл. 10, ал. 6, изр. 2-ро 
ЗНП. Общинските училища и обслужващи 
звена се закриват със заповед на министъра 
на образованието и науката по мотивирано 
предложение на кмета на общината след ре­
шение на общинския съвет и становище на 
регионалния инспекторат по образованието, 
изготвено по реда на ал. 1 – чл. 12, ал. 2 от 
Правилника за прилагане на Закона за на­
родната просвета (ППЗНП).
Решение по чл. 10, ал. 6, изр. 2-ро ЗНП, 
респ. по чл. 12, ал. 2 ППЗНП, за закриване на 
Професионална гимназия „Константин Драга­
нов Кумановски“ – гр. Девня, е Решение № 419
по протокол № 41 от 28.05.2014 г. на Общин­
ския съвет – гр. Девня, въз основа на което 
министърът на образованието и науката издава 
Заповед № РД-14-59 от 17.07.2014 г., с която 
закрива училището и разпорежда учениците 
от Професионална гимназия „Константин 
Драганов Кумановски“ – гр. Девня, да се 
пренасочат към СОУ „Васил Левски“ – гр. 
Девня, при условията на чл. 9 ЗНП (т.е. при 
изразено от учениците съгласие – според тази 
разпоредба всеки гражданин осъществява 
правото си на образование в избрано от него 
училище и вид обучение съобразно личните 
си предпочитания и възможности).
3. Професионална гимназия „Константин 
Драганов Кумановски“ – гр. Девня, е оспо­
рила пред Административния съд – Варна, 
законосъобразността на Решение № 419 по 
протокол № 41 от 28.05.2014 г. на Общинския 
съвет – гр. Девня. С определение № 2580